techiaith/cofnodycynulliad_en-cy huggingface dataset:
English: I will also say, in closing, to Huw Irranca-Davies, and the report of the CLA committee, I spent many years on CLAC, as the Member will be aware, and that experience has left me almost unable to refuse to accept the recommendations. But I will seek to ensure that we do move to a more affirmative approach, where that is at all possible. And certainly, when it comes to the code - and reflecting on the remarks made by Darren Millar in both his intervention and his earlier remarks - we will ensure that when we have the legislation itself, we will then undertake a process of scrutiny on the code as well. And that will ensure that we do not only have the debate and the discussion on the legislation - on the primary legislation - itself, but then when it comes to implementation - . I recognise the points that have been made on all sides of the Chamber about implementation, and we will have, taking Gareth Bennett's point about an IDP template - we will take forward those sorts of issues, and we will ensure there is time available, with the information that Simon Thomas has asked for and expects, and has a right to expect, and that there then will be the opportunity for further scrutiny of the code. That needs to be timely - timely from the committees' point of view as well; I'll say that very, very clearly - but it will also be ensured that this Government delivers a piece of legislation, and that this Assembly then enacts a piece of legislation that will achieve all of our ambitions that have been described in different ways, on all sides of the Chamber this afternoon. Thank you very much.
Welsh: Rwyf hefyd am ddweud, i gloi, wrth Huw Irranca-Davies, ac adroddiad y pwyllgor CLA, fy mod wedi treulio llawer o flynyddoedd ar CLAC, fel y bydd yr Aelod yn gwybod, ac mae'r profiad hwnnw wedi fy ngadael bron yn methu â gwrthod derbyn yr argymhellion. Ond byddaf yn ceisio sicrhau ein bod yn symud tuag at ymagwedd fwy cadarnhaol, pan fo hynny'n bosibl o gwbl. Ac yn sicr, o ran y cod - a myfyrio ar y sylwadau a wnaeth Darren Millar yn ei ymyriad ac yn ei sylwadau cynharach - byddwn yn sicrhau, pan fydd gennym y ddeddfwriaeth ei hun, y byddwn wedyn yn ymgymryd â phroses o graffu ar y cod hefyd. A bydd hynny'n sicrhau nid yn unig ein bod yn cael y ddadl a'r drafodaeth am ddeddfwriaeth - am y ddeddfwriaeth sylfaenol - ei hun, ond yna o ran ei rhoi ar waith - . Rwy'n cydnabod y pwyntiau a wnaethpwyd ar bob ochr i'r Siambr ynglŷn â gweithredu, a bydd gennym, gan gymryd pwynt Gareth Bennett am dempled CDU - byddwn yn bwrw ymlaen â'r mathau hynny o faterion, a byddwn yn sicrhau bod amser ar gael, gyda'r wybodaeth y mae Simon Thomas wedi gofyn amdani ac y mae'n ei disgwyl, ac y mae ganddo'r hawl i'w disgwyl, ac yna bydd cyfle i graffu ymhellach ar y cod. Mae angen i hynny fod yn amserol - yn amserol o safbwynt y pwyllgorau hefyd; dywedaf hynny'n glir iawn, iawn - ond bydd hefyd yn sicrhau bod y Llywodraeth hon yn cyflwyno darn o ddeddfwriaeth, a bod y Cynulliad hwn wedyn yn deddfu darn o ddeddfwriaeth a fydd yn cyflawni ein holl uchelgeisiau sydd wedi eu disgrifio mewn gwahanol ffyrdd, ar bob ochr i'r Siambr y prynhawn yma. Diolch yn fawr iawn.
English: The Minister has confirmed that he will not move the financial resolution on the Additional Learning Needs and Education Tribunal (Wales) Bill, so we move to the next item.
Welsh: Mae'r Gweinidog wedi cadarnhau na fydd e'n cynnig y penderfyniad ariannol ar y Bil Anghenion Dysgu Ychwanegol a'r Tribiwnlys Addysg (Cymru), felly symudwn i'r eitem nesaf.
English: The next item is the debate on the review of designated landscapes in Wales. And I call on the Cabinet Secretary for Environment and Rural Affairs to move the motion, Lesley Griffiths.
Welsh: A'r eitem hon yw'r ddadl ar adolygiad o dirweddau dynodedig yng Nghymru. Ac rwy'n galw ar yr Ysgrifennydd Cabinet dros yr Amgylchedd a Materion Gwledig i wneud y cynnig, Lesley Griffiths.
English: I have selected the two amendments to the motion. I call on Simon Thomas to move the amendments tabled in the name of Rhun ap Iorwerth.
Welsh: Rwyf wedi dethol y ddau welliant i'r cynnig. Galwaf ar Simon Thomas i gynnig y gwelliannau a gyflwynwyd yn enw Rhun ap Iorwerth.
English: I think the point that Sian Gwenllian - she can speak for herself, but the point I understood her to make very clearly was that Snowdonia has taken the need for living and vibrant communities in their area and applied that within the principles that are in legislation, and has been successful.
Welsh: Rwy'n meddwl bod y pwynt y mae Siân Gwenllian - gall hi siarad drosti ei hun, ond y pwynt yr oeddwn i'n deall yr oedd yn ei wneud yn amlwg iawn oedd bod Eryri wedi rhoi sylw i'r angen am gymunedau byw a bywiog yn eu hardal ac wedi cymhwyso hynny o fewn yr egwyddorion sydd yn y ddeddfwriaeth, ac wedi bod yn llwyddiannus.
English: I call on the Cabinet Secretary to reply to the debate - Lesley Griffiths.
Welsh: Galwaf ar Ysgrifennydd y Cabinet i ymateb i'r ddadl - Lesley Griffiths.
English: Just for clarification, I understand what she said about our first amendment, but the first amendment is really designed to ensure we have that debate, which we've started here today, I accept, but it's not resolved yet, and I think the Minister might be a little too complacent about just how resolved this is.
Welsh: Dim ond er mwyn cael eglurhad, rwy'n deall yr hyn a ddywedodd am ein gwelliant cyntaf, ond bwriad y gwelliant cyntaf mewn gwirionedd yw sicrhau ein bod yn cael y ddadl honno, yr ydym wedi ei dechrau yma heddiw, rwy'n derbyn, ond nid yw'n bendant eto, ac rwy'n credu y gallai'r Gweinidog fod ychydig yn rhy hunanfodlon ynglŷn â pha mor bendant yw hyn.
English: It's just a very brief point: I think one of the things that we shouldn't miss - I understand that a lot of the focus today has been on designated areas, but I do not want to miss the thing that this report does take us forward on, where it says that 'The desire of Future Landscapes Wales is to unlock the full potential of all landscapes in Wales, including designated landscapes'. And that is critical for tourism development in constituencies in the south Wales Valleys or mid Wales - places that aren't designated landscapes. This report does take us on to that territory. Don't lose that as you take it forward.
Welsh: Dim ond pwynt byr iawn ydi e: rwy'n credu mai un o'r pethau na ddylem ei golli - rwy'n deall bod llawer o'r pwyslais heddiw wedi bod ar ardaloedd dynodedig, ond nid wyf eisiau colli'r peth y mae'r adroddiad hwn yn mynd â ni ymlaen arno, lle mae'n dweud mai awydd Tirweddau Dyfodol Cymru yw datgloi potensial llawn pob tirwedd yng Nghymru, gan gynnwys tirweddau dynodedig. Ac mae hynny'n hanfodol ar gyfer datblygu twristiaeth mewn etholaethau yng nghymoedd y de neu'r canolbarth - lleoedd nad ydynt yn dirweddau dynodedig. Mae'r adroddiad hwn yn mynd â ni ymlaen at y diriogaeth honno. Peidiwch â cholli hynny wrth i chi ei ddatblygu.
English: Absolutely, and you mentioned specifically areas in I think it was the Gower, going forward. Our designated landscapes should not only have clarity of purpose, but I think they must have very efficient and effective governance arrangements, and people have referred to that. As I say, I will bring more views forward following the consultation that closes at the end of the month. The Future Landscapes Wales programme has been highly collaborative in nature, involving a wide range of stakeholders in its debates and deliberations, and I want to continue in that vein - [Interruption.] I haven't got time, sorry. The Welsh Government will continue to consult widely before deciding on changes to the current designated landscape regime. I've given assurance that, following consultation, any primary legislation will come here, it will be scrutinised here, and I hope that in replying to all the many e-mails that we've had we'll be able to give that point over. I think the challenge now is that we, together, deliver a very collaborative approach that started with the working group, and that that must result in lasting benefits for the people of Wales. Diolch.
Welsh: Yn hollol, a soniasoch yn benodol am ardaloedd rwy'n meddwl mai yng Ngŵyr oedd hynny, wrth symud ymlaen. Dylai ein tirweddau dynodedig nid yn unig gael eglurder pwrpas, ond rwy'n meddwl bod yn rhaid bod ganddynt drefniadau llywodraethu effeithlon ac effeithiol iawn, ac mae pobl wedi cyfeirio at hynny. Fel y dywedais, byddaf yn dod â mwy o safbwyntiau ymlaen yn dilyn yr ymgynghoriad sy'n dod i ben ddiwedd y mis. Mae rhaglen Tirweddau Dyfodol Cymru wedi bod yn gydweithredol iawn o ran natur, gan gynnwys ystod eang o randdeiliaid yn ei dadleuon a thrafodaethau, ac rwyf eisiau parhau yn yr un modd - [Torri ar draws.] Does gen i ddim amser, mae'n ddrwg gennyf. Bydd Llywodraeth Cymru yn parhau i ymgynghori'n eang cyn penderfynu ar newidiadau i'r gyfundrefn dirwedd ddynodedig ar hyn o bryd. Rwyf wedi rhoi sicrwydd, ar ôl ymgynghori, y bydd unrhyw ddeddfwriaeth sylfaenol yn dod yma, bydd yn cael ei chraffu yma, ac rwy'n gobeithio, wrth ymateb i bob un o'r nifer o negeseuon e-bost yr ydym wedi eu cael y byddwn yn gallu cyfleu'r pwynt hwnnw. Rwy'n credu mai'r her yn awr yw ein bod, gyda'n gilydd, yn cyflwyno ymagwedd gydweithredol iawn a ddechreuodd gyda'r gweithgor, a bod yn rhaid i hynny arwain at fanteision parhaol i bobl Cymru. Diolch.
English: The proposal is to agree amendment 1. Does any Member object? [Objection.] I will defer voting until voting time.
Welsh: Y cwestiwn yw: a ddylid derbyn gwelliant 1? A oes unrhyw Aelod yn gwrthwynebu? [Gwrthwynebiad.] Gohiriaf y bleidlais, felly, tan y cyfnod pleidleisio.
English: That brings us to voting time. Unless three Members wish for the bell to be rung, I will proceed to the vote. The first vote, therefore, on the designated landscapes review, is on amendment 1, and I call for a vote on amendment 1, tabled in the name of Rhun ap Iorwerth. Open the vote. Close the vote. In favour 24, no abstentions, 26 against. Therefore, the amendment is not agreed.
Welsh: Dyma ni, felly, yn cyrraedd y cyfnod pleidleisio. Oni bai fod tri Aelod yn dymuno i mi ganu'r gloch, rydw i'n bwriadu cynnal y bleidlais. Y bleidlais, felly, ar yr adolygiad o dirweddau dynodedig yng Nghymru - ar welliant 1. Galwaf am bleidlais ar welliant 1, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid 24, neb yn ymatal, 26 yn erbyn. Felly, mae'r gwelliant wedi'i wrthod.
English: I call now for a vote on amendment 2, tabled in the name of Rhun ap Iorwerth. Open the vote. Close the vote. In favour 50, no abstentions, none against, and therefore amendment 2 is agreed.
Welsh: Galwaf am bleidlais ar welliant 2, a gyflwynwyd yn enw Rhun ap Iorwerth. Agor y bleidlais. Cau'r bleidlais. O blaid 50, neb yn ymatal, neb yn erbyn. Felly, fe dderbyniwyd y gwelliant yna.
English: I now call a vote on the motion as amended.
Welsh: Galwaf nawr am bleidlais ar y cynnig wedi'i ddiwygio.
English: Open the vote. Close the vote. In favour 50, no abstentions, none against. Therefore, the motion as amended is agreed.
Welsh: Agor y bleidlais. Cau'r bleidlais. O blaid 50, neb yn ymatal, neb yn erbyn. Felly, mae'r cynnig wedi'i ddiwygio wedi'i dderbyn.
English: That brings today's proceedings to a close.
Welsh: Dyna ddod â thrafodion ein dydd i ben.
English: I call the National Assembly for Wales to order.
Welsh: Galw'r Cynulliad Cenedlaethol i drefn.
English: The first item on our agenda this afternoon is questions to the Cabinet Secretary for Finance and Local Government, and the first question is from Janet Finch-Saunders.
Welsh: Yr eitem gyntaf ar ein hagenda y prynhawn yma yw'r cwestiynau i Ysgrifennydd y Cabinet dros Gyllid a Llywodraeth Leol, a'r cwestiwn cyntaf, Janet Finch-Saunders.
English: Llywydd, the White Paper, 'Reforming Local Government: Resilient and Renewed', includes a number of proposals to ensure greater democratic accountability in local government. Consultation responses to this and other aspects of the White Paper are currently being analysed.
Welsh: Llywydd, mae'r Papur Gwyn, 'Diwygio Llywodraeth Leol: Cadernid ac Adnewyddiad', yn cynnwys nifer o gynigion i sicrhau mwy o atebolrwydd democrataidd mewn llywodraeth leol. Mae ymatebion yr ymgynghoriad i hyn ac agweddau eraill ar y Papur Gwyn yn cael eu dadansoddi ar hyn o bryd.
English: Thank you. Cabinet Secretary, Conwy County Borough Council, as you know, are now planning to move in to brand-new, state of the art buildings, with an original estimated cost of £35 million, but, of course, this was under the previous administration. However, freedom of information revelations now show that this cost has risen from £35 million to £58 million and has the potential to rise further. And that is excluding final accounts and associated maintenance fees. This agreement is essentially a private finance initiative by another name. Previously, under the local government reform process, the Minister made it quite clear that capital expenditure of this nature should not be happening. Given that now, but going forward, how will you seek to address in your forthcoming proposed legislation for local government reform that local authorities are not entering into contracts of this kind of nature that will simply, ultimately, incur huge costs on our future generations and, indeed, our council tax payers?
Welsh: Diolch. Ysgrifennydd y Cabinet, mae Cyngor Bwrdeistref Sirol Conwy, fel y gwyddoch, bellach yn bwriadu symud i mewn i adeiladau newydd sbon, o'r radd flaenaf, gyda chost amcangyfrifedig wreiddiol o £35 miliwn, ond wrth gwrs, roedd hynny o dan y weinyddiaeth flaenorol. Fodd bynnag, mae datgeliadau rhyddid gwybodaeth bellach yn dangos bod y gost hon wedi codi o £35 miliwn i £58 miliwn a bod posibilrwydd y gallai godi ymhellach. Ac nid yw hynny'n cynnwys y cyfrifon terfynol a'r ffioedd cynnal a chadw cysylltiedig. Mae'r cytundeb hwn yn ei hanfod yn fenter cyllid preifat o dan enw arall. Yn flaenorol, o dan y broses o ddiwygio llywodraeth leol, gwnaeth y Gweinidog hi'n gwbl glir na ddylid cael gwariant cyfalaf o'r math hwn. O ystyried hynny'n awr, ond wrth symud ymlaen, sut y byddwch yn sicrhau, yn eich deddfwriaeth arfaethedig sydd gennych ar y gweill ar gyfer diwygio llywodraeth leol, nad yw awdurdodau lleol yn ymrwymo i gontractau o'r math hwn a fydd, yn y pen draw, yn creu costau enfawr ar gyfer cenedlaethau'r dyfodol, ac yn wir, ar gyfer y rhai sy'n talu'r dreth gyngor?
English: I thank the Member for the question. I have indeed seen the information that was supplied through FOI requests and, as far as I can see, that information does make it clear that all the decisions that led to the information in the public domain were made in full accordance with the council's own democratic procedures. However, the White Paper, 'Reforming Local Government: Resilient and Renewed' does include a proposal for a new legal duty on local authorities to consult with partners and the public in budget setting and to do that annually, and no doubt some of the information that is currently in the public domain would have been in the public domain earlier had that procedure been in place.
Welsh: Diolch i'r Aelod am y cwestiwn. Yn wir, rwyf wedi gweld y wybodaeth a ddarparwyd drwy geisiadau rhyddid gwybodaeth, a hyd y gwelaf, mae'r wybodaeth honno'n dangos yn glir fod yr holl benderfyniadau a arweiniodd at y wybodaeth sy'n gyhoeddus wedi'u gwneud yn unol â gweithdrefnau democrataidd y cyngor ei hun. Fodd bynnag, mae'r Papur Gwyn, 'Diwygio Llywodraeth Leol: Cadernid ac Adnewyddiad' yn cynnwys argymhelliad ar gyfer gosod dyletswydd gyfreithiol newydd ar awdurdodau lleol i ymgynghori â phartneriaid a'r cyhoedd wrth bennu cyllidebau ac i wneud hynny bob blwyddyn, ac nid oes amheuaeth y byddai peth o'r wybodaeth sy'n gyhoeddus ar hyn o bryd wedi bod yn gyhoeddus ynghynt pe bai'r weithdrefn honno wedi bod ar waith.
English: Cabinet Secretary, one of the changes that you are proposing is joint boards, which I see as very similar to that of fire and rescue, currently. Do you see the benefits of having joint boards and do you believe that there is great advantage in involving as many members of the local authority as possible in these joint boards so that they can report back not only to their own council, but ensure that they can report back to their own constituents who, ultimately, they, and we, are always responsible to?
Welsh: Ysgrifennydd y Cabinet, un o'r newidiadau rydych yn eu cynnig yw cyd-fyrddau, sy'n debyg iawn, yn fy marn i, i'r rhai tân ac achub, ar hyn o bryd. A ydych yn cydnabod manteision cael cyd-fyrddau ac a ydych yn credu bod cryn fantais i'w chael o gynnwys cymaint o aelodau o'r awdurdod lleol â phosibl ar y cyd-fyrddau hyn er mwyn iddynt allu adrodd yn ôl, nid yn unig i'w cyngor eu hunain, ond sicrhau y gallant adrodd yn ôl i'w hetholwyr eu hunain gan mai iddynt hwy, yn y pen draw, y maent hwythau, a ninnau, yn atebol bob amser?
English: Well, I thank Mike Hedges for that question. He's quite right that the White Paper does propose new regional arrangements exercised through what the White Paper calls 'joint governance committees'. That model is the one most familiar to local government. It's the way that cross-border service arrangements are most often currently delivered in Wales. They do draw on other models, such as police authorities in the past, where councillors from different component county councils - I was one, he may well have been one - were sent to represent our county councils on a joint board and then were held accountable to the local authorities from which we proceeded. So, he's right to say there is a wealth of history in doing things in this way in Wales, and the key to doing them is to make sure that those people who sit on those boards are directly able to account for the decisions they take to their local authorities and to the populations that have elected them.
Welsh: Wel, diolch i Mike Hedges am ei gwestiwn. Mae'n llygad ei le fod y Papur Gwyn yn argymell trefniadau rhanbarthol newydd a roddir ar waith drwy'r hyn y geilw'r Papur Gwyn yn 'bwyllgorau cydlywodraethu'. Y model hwnnw yw'r un mwyaf cyfarwydd i lywodraeth leol. Yn y ffordd honno y caiff trefniadau gwasanaethau trawsffiniol eu rhoi ar waith gan amlaf yng Nghymru ar hyn o bryd. Maent yn pwyso ar fodelau eraill, megis awdurdodau heddlu yn y gorffennol, lle'r oedd cynghorwyr o wahanol gynghorau sir cyfansoddol - roeddwn i'n un, mae'n ddigon posibl ei fod yntau wedi bod yn un - yn cael eu hanfon i gynrychioli ein cynghorau sir ar gyd-fwrdd ac yna'n cael ein gwneud yn atebol i'r awdurdodau lleol y daethom ohonynt. Felly, mae'n iawn i ddweud bod cryn dipyn o hanes o wneud pethau yn y ffordd hon yng Nghymru, a'r allwedd i'w gwneud yw sicrhau bod y bobl sy'n eistedd ar y byrddau hyn yn gallu bod yn gwbl atebol yn uniongyrchol am y penderfyniadau a wnânt i'w hawdurdodau lleol ac i'r poblogaethau sydd wedi eu hethol.
English: I thank the Member for the question. The Welsh Government budget funds public services, supports our economy and invests in essential infrastructure. It has defended the people of Wales from the failed and foolish policies of austerity pursued by successive Conservative Chancellors at Westminster.
Welsh: Diolch i'r Aelod am y cwestiwn. Mae cyllideb Llywodraeth Cymru yn ariannu gwasanaethau cyhoeddus, yn cefnogi ein heconomi ac yn buddsoddi mewn seilwaith hanfodol. Mae wedi amddiffyn pobl Cymru rhag y polisïau caledi aflwyddiannus a ffôl a roddwyd ar waith gan Gangellorion Ceidwadol olynol yn San Steffan.
English: Well, thank you, Cabinet Secretary. Despite local government revenue expenditure per capita in Wales being 75 per cent higher than over the border in England, council tax payers here have a right to ask why their services have been cut, meals on wheels services discontinued, one in five public conveniences closed, a 23 per cent reduction in school crossing patrols, bin collections reduced to once monthly, fly-tipping incidents up by 14 per cent, and 142 schools closed since 2007. What plans do you have in place, moving forward with local government reform, to ensure that our local authorities have a process of careful and responsible spending so to sustain the much valued services our communities rely on?
Welsh: Wel, diolch, Ysgrifennydd y Cabinet. Er bod gwariant refeniw y pen llywodraeth leol 75 y cant yn uwch yng Nghymru na thros y ffin yn Lloegr, mae gan y rhai sy'n talu'r dreth gyngor yma hawl i ofyn pam fod eu gwasanaethau wedi cael eu torri, pam fod gwasanaethau pryd ar glud wedi dod i ben, pam fod un o bob pum cyfleuster cyhoeddus wedi cau, pam fod gostyngiad o 23 y cant wedi bod yn nifer yr hebryngwyr croesfannau ysgol, pam fod casgliadau biniau wedi eu cyfyngu i unwaith y mis, pam fod yr achosion o dipio anghyfreithlon wedi codi 14 y cant, a pham fod 142 o ysgolion wedi cau ers 2007. Pa gynlluniau sydd gennych ar waith, wrth symud ymlaen â'r broses o ddiwygio llywodraeth leol, i sicrhau bod proses gan ein hawdurdodau lleol ar gyfer gwario'n ofalus a chyfrifol er mwyn cynnal y gwasanaethau gwerthfawr y mae ein cymunedau yn dibynnu arnynt?
English: Well, Llywydd, when constituents ask themselves those questions, they will undoubtedly find the answer in knowing that the reason that local public services are under pressure is because of the sustained actions of the UK Government in reducing the amount of money available for essential public services passed to the National Assembly for Wales and then inevitably having an impact on local authorities as well. This Government has provided Welsh local government, as a result of our budget and our agreement with Plaid Cymru as part of that, with the best settlement that it has had for a number of years. As I've said many times in this Chamber - I'll say it again - it provides them with a period in which they have to plan for more difficult decisions that lie ahead, and those more difficult decisions flow directly from the decisions that have been made by her party in power at Westminster.
Welsh: Wel, Llywydd, pan fydd etholwyr yn gofyn y cwestiynau hyn i'w hunain, nid oes amheuaeth y byddant yn dod o hyd i'r ateb o wybod mai'r rheswm pam fod gwasanaethau cyhoeddus lleol o dan bwysau yw oherwydd camau parhaus Llywodraeth y DU i leihau'r swm o arian sydd ar gael i Gynulliad Cenedlaethol Cymru ar gyfer gwasanaethau cyhoeddus hanfodol, ac sydd yn anochel wedyn yn effeithio ar awdurdodau lleol hefyd. Mae'r Llywodraeth hon, yn sgil ein cyllideb a'n cytundeb gyda Phlaid Cymru fel rhan o hynny, wedi darparu'r setliad gorau i lywodraeth leol yng Nghymru ei gael ers sawl blwyddyn. Fel y dywedais sawl gwaith yn y Siambr hon - ac fe'i dywedaf eto - mae'n darparu cyfnod ar eu cyfer lle mae'n rhaid iddynt gynllunio ar gyfer penderfyniadau anos sydd o'n blaenau, ac mae'r penderfyniadau anos hynny'n deillio'n uniongyrchol o benderfyniadau a wnaed gan ei phlaid sydd mewn grym yn San Steffan.
English: Will the Cabinet Secretary comment on recent forecasts by the Construction Industry Training Board that the Welsh Government's groundbreaking £1.4 billion twenty-first century schools programme will play a pivotal part in the positive area of growth, as evidenced in my constituency with the opening of the new Islwyn High School? So, will the Cabinet Secretary join with me and welcome this positive news for Wales and positive news for the Welsh economy and positive news for Welsh jobs?
Welsh: A wnaiff Ysgrifennydd y Cabinet roi sylwadau ar ragolygon diweddar gan Fwrdd Hyfforddi'r Diwydiant Adeiladu y bydd rhaglen flaengar £1.4 biliwn Llywodraeth Cymru ar gyfer ysgolion unfed ganrif ar hugain yn chwarae rhan allweddol ym maes cadarnhaol twf, fel y gwelir yn fy etholaeth gydag agoriad yr Ysgol Uwchradd Islwyn newydd? Felly, a wnaiff Ysgrifennydd y Cabinet ymuno â mi a chroesawu'r newyddion cadarnhaol hwn i Gymru a'r newyddion cadarnhaol hwn i economi Cymru a'r newyddion cadarnhaol hwn i swyddi yng Nghymru?